Հայաստանյան ներքաղաքական իրադարձությունները հանգեցրեցին բազմաթիվ աղմկահարույց քննարկումների, որոնցից շատերի «մասնակիցներն» իսկապես կարծում են, թե իրենք բանավիճում են: Վերջինն իրականում հռետորական արվեստ է, որում առաջնային նշանակություն ունեն էթիկական նորմերը: Դու պարտավոր ես լսել դիմացինին, հարգել նրա կարծիքը, չվիրավորել, հակադրվել ոչ թե մարդուն, այլ նրա կարծիքին: Հետևապես, եթե մենք սկսում ենք հակադրվել մարդուն, մենք դադարում ենք բանավիճել, մենք ուղղակի վիճում ենք: